Eldor Shomurodov to‘p tepayotgan “Roma” yozda “Barselona”ga qarshi o‘ynaydi

“Barselona” Italiyaning “Roma” klubi bilan avgust oyida o‘yin o‘tkazadi.

Katalon klubi rimliklar klubini o‘rtoqlik musobaqasiga taklif qilmoqchi, deya xabar qilmoqda Diario Sport.
An’anaviy Joan Gamper Kubogi 2022-yilning 6 yoki 7-avgust kunida o‘tkazilishi rejalashtirilgan.
Shuningdek, “Barselona” mavsumlar oralig‘ida Avstraliya va AQShda o‘rtoqlik o‘yinlari o‘tkazishga kelishib olgan.
Gamper Kubogi har yili o‘tkaziladi, joriy yilgi musobaqa sanoq bo‘yicha 57-si bo‘ladi. 2021-yilda “Barselona” ushbu o‘yin doirasida “Yuventus”ni yengib (3:0), g‘alabaga erishgandi.
“Roma” safida o‘zbekistonlik hujumchi Eldor Shomurodov harakat qiladi. 26 yoshli futbolchi 2021/22-yilgi mavsum A Seriyada 21 ta o‘yin o‘tkazib, ikkita gol va uchta golli uzatma muallifiga aylandi.